CELEX: 62008CN0035
Language: ro
Date: 2008-01-31 00:00:00
Title: Cauza C-35/08: Cerere de pronunțare a unei hotărâri preliminare introdusă de Finanzgericht Baden-Württemberg (Germania) la 31 ianuarie 2008 — Grundstücksgemeinschaft Busley/Cibrian/Finanzamt Stuttgart-Körperschaften

12.4.2008   
            
            
               RO
            
            
               Jurnalul Oficial al Uniunii Europene
            
            
               C 92/15
            
         Cerere de pronunțare a unei hotărâri preliminare introdusă de Finanzgericht Baden-Württemberg (Germania) la 31 ianuarie 2008 — Grundstücksgemeinschaft Busley/Cibrian/Finanzamt Stuttgart-Körperschaften
   (Cauza C-35/08)
   (2008/C 92/28)
   Limba de procedură: germana
   Instanța de trimitere
   Finanzgericht Baden-Württemberg
   Părțile din acțiunea principală
   
      Reclamantă: Grundstücksgemeinschaft Busley/Cibrian
   
      Pârât: Finanzamt Stuttgart-Körperschaften
   Întrebările preliminare
   
               1)
            
            
               
                           a)
                        
                        
                           Articolul 56 CE se opune ca o persoană fizică supusă în totalitate la plata impozitului în Germania să nu poată deduce din baza de calcul a impozitului său pe venit în Germania, pentru exercițiul în cursul căruia au intervenit pierderile, pierderi din închirierea și din arendarea unui bun imobil situat într-un alt stat membru al Uniunii Europene, spre deosebire de cazul unei pierderi aferente unui bun imobil situat pe teritoriul național?
                        
                     
                           b)
                        
                        
                           Aspectul că persoana fizică a efectuat ea însăși investiția imobiliară joacă vreun rol sau dreptul comunitar este încălcat de asemenea în cazul în care persoana fizică a devenit proprietar al bunului imobil situat într-un alt stat membru în urma unei succesiuni?
                        
                     
         
               2)
            
            
               Articolul 56 CE se opune ca o persoană fizică supusă în totalitate la plata impozitului în Germania să nu poată realiza, în cadrul stabilirii veniturilor din închirierea și arendarea unui bun imobil situat într-un alt stat membru al Uniunii Europene, decât amortizarea normală, pe când, pentru bunuri imobile situate pe teritoriul național, aceasta ar putea realiza o amortizare degresivă mai ridicată?
            
         
               3)
            
            
               În cazul unor răspunsuri negative la prima și a doua întrebare, dispozițiile naționale în litigiu sunt contrare liberei circulații prevăzute la articolul 18 CE?